tartuNLP/wikipedia-smugri-20251201 huggingface dataset:
Altamira (Brasilia)

Altamira on kaupunki Brasilian pohjoisosassa, Parán osavaltiossa. Vuonna 2022 siellä oli 126 279 asukasta.
Altamira sijaitsee Amazonin sivujoen Xingun varrella. 159 533 neliökilometrin pinta-alallaan se on Brasilian suurin kunta. Tyypillinen trooppinen ilmasto suosii rehevää kasvillisuutta, joka määrittelee alueen maisemaa. Altamiran laaja alue sisältää suojelualueita, kuten Altamiran kansallispuiston, Serra do Pardon kansallispuiston ja Terra do Meion ekologisen aseman, jotka ovat elintärkeitä Amazonin ja sen lukemattomien lajien suojelulle. Kaupungin ympäriltä metsää on kuitenkin hakattu surutta.
Ennen eurooppalaisten siirtomaavaltaa alueella asuivat paimentolais- ja puolipaimentolais-alkuperäiskansat. Kaupungin virallinen perustaminen lasketaan Tavaquaran jesuiittalähetysaseman perustamisesta 1700-luvulla. 1800-luvulla Altamirasta tuli luonnonkumin tuotannon ja Amazonin tuotteiden kaupan keskus. Kaupungin kasvaessa myös sen yhteydet muuhun alueeseen kehittyivät joki- ja maareittien helpottamana. Nykyään maataloudella ja kaupalla on ratkaiseva rooli sen taloudessa. Merkittävin muutos tapahtui kuitenkin Belo Monten padon, maailman neljänneksi suurimman vesivoimalan, rakentamisen myötä.
Altamira on ollut 2000-luvulla uutisissa Brasilian väkivaltaisimpana kaupunkina, padon rakentamisen vastustuksen ja sen seurausten sekä Amazonin sademetsän metsäkadon vuoksi.
Lydd

Lydd on kauppala Kentin kreivikunnassa Englannissa, jossa asui 6 567 henkeä vuonna 2011. 
Kaikkien pyhien kirkko on peräisin myöhäisemmältä keskiajalta. Osa siitä on anglosaksiajalta.
Brasilian korkein oikeus

Brasilian korkein oikeus, virallisesti liittovaltion korkein oikeus (), on Brasilian liittovaltion korkein oikeusaste.
Valtuudet ja toiminta.
Korkeimmalla oikeudella on valtuudet käsitellä lakien perustuslaillisuutta sekä oikeustapauksia, joissa osallisena on joko presidentti, varapresidentti, kongressi, oikeuslaitos, ministeri, diplomaatti, vieras valtio tai liittovaltion alainen hallinnollinen yksikkö. Lisäksi korkeimmalla oikeudella on viimeinen sana kaikissa niissä tapauksissa, joissa käsitellään rikoksesta syytetyn henkilön luovutusta valtiorajojen yli.
Maassa noudatetaan säädösoikeutta. Yhdysvaltojen tavoin Brasiliassa on erikseen osavaltion ja liittovaltion oikeusjärjestelmä, ja osavaltion oikeusjärjestelmän toimintaperiaatteet on kirjattu kunkin osavaltion perustuslakiin. Sotilasdiktatuurin päätyttyä vuonna 1985 korkein oikeus on ollut itsenäinen.
Korkeimmalla oikeudella katsotaan olevan huomattavat valtaoikeudet Brasilian poliittisessa järjestelmässä. Myös yksittäisillä tuomareilla on huomattavasti valtaa, koska tuomari voi antaa yksin päätöksen oikeuden eteen tuodussa tapauksessa.
Jäsenet.
Korkeimman oikeuden tuomarit nimittää virkaansa Brasilian presidentti senaatin suostumuksella. Tuomareita on yhteensä 11 ja perustulain mukaan virkaan nimettävien henkilöiden tulee täyttää seuraavat ehdot:
Nykyiset jäsenet.
Lähde:
Corvinin linna

Corvinin linna, joka tunnetaan myös nimellä Hunyadin linna, on 1300-luvulla rakennettu, gotiikkaa edustava linna Romanian Hunedoaran kaupungissa. Linnan rakensi Anjoun suku Rooman armeijan entisen sotilasleirin paikalle. Linna siirtyi 1300-luvun puolivälissä Transylvanin voivodin Iancu de Hunedoaran (lat. Ioannes Corvinus) haltuun.
Linna on hyvin säilynyt, ja siellä on muun muassa ritarisali, kappeli sekä linnaan johtava, suurten tukipilarien tukema pitkä silta. Linnaan kuuluu lisäksi Nje Boisia -niminen viisikerroksinen puolustustorni, jonne johtaa linnasta 30 metriä pitkä, massiivisten pylväiden päälle rakennettu katettu ampumakäytävä. Tornin nimi merkitsee ”Älä pelkää”.
Corvinin linna on nykyisin museo. Siellä järjestetään silloin tällöin juhlia ja muita yksityistilaisuuksia.
Araguari

Araguari on kaupunki Brasilian pohjoisosassa, Minas Geraisin osavaltiossa. Vuonna 2022 siellä oli noin 118 000 asukasta.
Araguari sijaitsee osavaltion länsiosassa, 930 metrin korkeudessa. Kaupungin läpi virtaa Paranaíba-joen sivujoki Jordão. Aiemmin Freguesia do Brejo Alegreksi kutsuttu asutuskeskus mainittiin kunnallisena keskuspaikkana vuonna 1882 ja sai kaupunkioikeudet vuonna 1888. Araguarin tärkein tulonlähde on sisämaassa kasvatettavat suuret karjalaumat. Alueella viljellään myös soijaa ja kahvia. Kaupungissa on lentokenttä, ja sinne pääsee rautateitse ja moottoriteitse muista Minas Geraisin ja Goiásin osavaltioiden kaupunkikeskuksista.
Kokatee

Kokatee eli "mate de coca" on Andien alueella yleinen perinteinen lääkinnällinen teejuoma, jota valmistetaan kokapensaan ("Erythroxylum coca") lehdistä. Suurin osa laillisesti tuotetuista lehdistä päätyy kuitenkin kokaiinin valmistuksen raaka-aineeksi. Kokateen on sanottu auttavan vuoristotaudin oireisiin. Bolivian maaseudulla juodaan kokateetä myös päänsärkyjen ja mahavaivojen hoitoon.
Salla Loper

Salla Loper (s. 1992) on Helsingissä asuva ruotsalainen näyttelijä.
Loper on valmistunut teatteritaiteen maisteriksi vuonna 2018 Taideyliopiston Teatterikorkeakoulun ruotsinkielisestä koulutusohjelmasta. Vuodet 2019–2023 hän työskenteli Kajaanin kaupunginteatterissa. Hän on työskennellyt myös vapaalla kentällä, mm. Wauhaus-ryhmän esityksissä sekä Blaue frau -ryhmän kanssa. Loper työskentelee sekä suomeksi että ruotsiksi.
Salla Loper sai vuonna 2022 Ida Aalberg -näyttelijäpalkinnon.
Courthézon

Courthézon on kunta eteläisessä Ranskassa Vauclusen departementissa Provence-Alpes-Côte d’Azurin alueella. Se sijaitsee noin 17 kilometriä Carpentras’n kaupungista länteen.
Kaupunki linnoitettiin 1100-luvulla. Vuonna 1673 Ranskan kuningas Ludvig XIV määräsi kaikkien ruhtinaskunnan kaupunkien muurit purettavaksi. Courthézon kuitenkin välttyi tältä, kun kaupungin konsulit tulivat estämään purun. Kaupungin muurista on jäljellä noin puolet, eli noin 600 metriä, sekä neljästä kaupungin portista on jäljellä kolme.
Kaupungin keskustassa oleva Saint-Denisin kirkko on rakennettu 1100-luvulla, ja se on yksi alueen vanhimmista. Kirkko on yksilaivainen ja siinä on kellotorni. Vuosisatojen kuluessa kirkkoon on rakennettu sivukappeleita.
Château de Val Seillen uusrenessanssilinnan rakennutti paikallinen liikemies Elie Dussaud vuosien 1866 ja 1868 välisenä aikana. Kunta osti linnan vuonna 1952 ja se toimii nykyään kaupungintalona.
Vuoteen 1956 kaupungintalo sijaitsi konsulitalossa. Konsulitalon lahjoitti 1400-luvulla Ludvig XII:n hovimestari Monsieur de Panisse. Vuonna 1653 rakennetun kellotornin huipulla on takorautainen kelloa kannatteleva rakennelma, joka on listattu historialliseksi muistomerkiksi. Vuonna 1999 konsulitalosta tehtiin kunnallinen päiväkoti.
Fynshav

Fynshav on taajama Sønderborgin kunnassa Tanskassa. Taajamassa oli 789 asukasta vuoden 2025 alussa.
How You Like That

How You Like That on eteläkorealaisen Blackpink-yhtyeen kappale. Se julkaistiin 26. kesäkuuta 2020 ennakkosinglenä yhtyeen ensimmäiseltä studioalbumilta "The Album". Kappaleen tuottivat Teddy Park, 24 ja R.Tee, jotka kirjoittivat sen yhdessä Danny Chungin kanssa.
Kappaleen musiikkivideo keräsi Youtubessa ensimmäisen vuorokauden aikana ennätykselliset 86,3 miljoonaa katselukertaa. Musiikkivideolla on lokakuussa 2025 yli 1,3 miljardia katselukertaa. Kappaleen tanssivideo rikkoi 1,8 miljardin katselukerran rajapyykin maaliskuussa 2025.
”How You Like That” nousi Billboard Hot 100 -listalla sijalle 33. Blackpink voitti elokuussa 2020 historian ensimmäisenä vain naisista koostuvana K-pop-yhtyeenä MTV Video Music Awards -palkinnon, kun ”How You Like That” valittiin vuoden kesäkappaleeksi.
Gråsten

Gråsten on taajama Sønderborgin kunnassa Tanskassa. Taajamassa oli 4 298 asukasta vuoden 2025 alussa.
Guderup

Guderup on taajama Sønderborgin kunnassa Tanskassa. Taajamassa oli 2 392 asukasta vuoden 2025 alussa.
Holm (Sønderborg)

Holm on taajama Sønderborgin kunnassa Tanskassa. Taajamassa oli 380 asukasta vuoden 2025 alussa.
Hundslev

Hundslev on taajama Sønderborgin kunnassa Tanskassa. Taajamassa oli 371 asukasta vuoden 2025 alussa.
Høruphav

Høruphav on taajama Sønderborgin kunnassa Tanskassa. Taajamassa oli 2 758 asukasta vuoden 2025 alussa.
Kær

Kær on taajama Sønderborgin kunnassa Tanskassa. Taajamassa oli 317 asukasta vuoden 2025 alussa.
Ketting

Ketting on entinen taajama Sønderborgin kunnassa Tanskassa. Taajamassa oli 207 asukasta vuoden 2020 alussa.
Niels Simonsen

Niels Simonsen (10. joulukuuta 1807 Kööpenhamina – 11. joulukuuta 1885 Frederiksberg) oli tanskalainen taidemaalari. Hän opiskeli Kuninkaallisessa taideakatemiassa 1820-luvulla ja asui vuosina 1834–1845 Münchenissä, missä hän erikoistui taistelumaalauksiin. Hän matkusti myös Algeriaan, missä hän sai vaikutteita arabialaisesta taiteesta. Vuosina 1854–1883 Simonsen toimi Kuninkaallisen taideakatemian professorina.
Samaná

Samaná eli pidemmältä vähemmän käytetyltä viralliselta nimeltään Santa Bárbara de Samaná on kaupunki ja kunta Dominikaanisen tasavallan Samanán niemimaalla. Kunnan asukasluku vuonna 2022 oli 60 878. 
Maantiede.
Samaná sijaitsee Dominikaanisen tasavallan koillisosassa Samanán provinssissa Samanán niemimaalla Samanánlahden rannikolla. 
Historia.
Samanán nimi on johdettu alueen tainonkielisestä nimestä "Xamaná". Kristoffer Kolumbus kohtasi alueen tainot ensimmäisellä tutkimusmatkallaan tammikuussa 1493 "Nuoltenlahdeksi" ("Golfo de Las Flechas") kutsutulla paikalla, jossa käytiin pieni yhteenotto. Alue oli myöhemmin pitkään lähes asumaton.
Samanán kaupunki perustettiin vuonna 1756 ja sen alkuperäinen nimi oli "Carenero Grande" Kanariansaarilta saapuneiden siirtolaisten mukaan. Siitä tuli oma kuntansa haitilaismiehityksen (1822–1844) aikana. Haitin kaudella seudulle asettui vapaita mustia siirtolaisia Yhdysvalloista. He jättivät jälkeensä vaikutteita paikalliseen kulttuuriin. Dominikaanisen tasavallan itsenäisyyssodan jälkeen Samanásta tuli osa El Seibon provinssia. Vuonna 1907 siitä tuli oman Samanán provinssinsa hallinnollinen keskus.
Elokuussa 1946 Samaná tuhoutui maanjäristyksessä. Aluetta jälleenrakennettiin Joaquín Balaguerin kaudella 1970-luvulla, jolloin seudusta haluttiin kehittää matkailukohde. Samanásta ei tullut aivan suunnitellun mittakaavan matkailukohdetta, mutta matkailu on silti tärkeä osa nykyistä taloutta.
Väestö.
Samanán asukasluku oli vuoden 2022 väestönlaskennan mukaan 60 878.
Vilhelm Rosenstand

Vilhelm Jacob Rosenstand (31. heinäkuuta 1838 – 11. maaliskuuta 1915) oli tanskalainen taidemaalari. Hän oli Wilhelm Marstrandin oppilas Kuninkaallisessa taideakatemiassa. Myöhemmin hän oli Léon Bonnatin opissa Pariisissa. Vuosina 1869–1881 Rosenstand asui Italiassa. Hänen tyylinsä edusti realismia ja historiamaalausta. Rosenstand osallistui toiseen Saksan-Tanskan sotaan.
Koiso

Koiso voi tarkoittaa ainakin seuraavia:
Sukunimenä.
Henkilöt ovat suomalaisia, ellei toisin mainita.
Jouko Myllykoski

Jouko Myllykoski (1950 – 2012) oli suomalainen taidemaalari. Hän asui ja työskenteli uransa ajan Porissa ja myös opiskeli Porin taidekoulussa. Myllykosken tekemiä töitä on esillä muun muassa Porin ja Ulvilan kaupunkien kokoelmissa sekä lukuisissa yksityiskokoelmissa.
Emanuel Suhonen

Emanuel Suhonen (16. lokakuuta 1875 Mikkelin maalaiskunta – 5. tammikuuta 1954) oli suomalainen kansakouluntarkastaja ja oppikirjojen tekijä.
Emanuel Suhosen vanhemmat olivat maanviljelijä Mikko Suhonen ja Kristiina Lundgrén. Suhonen valmistui kansakoulunopettajaksi Jyväskylän seminaarista 1899, ylioppilaaksi yksityistodistuksella Tampereen yhteiskoulusta 1905 ja Helsingin yliopistosta filosofian kandidaatiksi 1909 ja filosofian maisteriksi 1914. Hän teki opintomatkoja Saksaan, Sveitsiin, Belgiaan ja Ruotsiin. Suhonen toimi Tampereella kansakoulunopettajana 1900–1910, Lappeenrannan piirin kansakouluntarkastajana 1910–1919 ja vuodesta 1919 Hämeenlinnan piirin kansakouluntarkastajana sekä samalla Hämeenlinnan kaupungin kansakouluntarkastajana 1922–1935. Lappeenrannassa ollessaan hän kuului jäsenenä kaupunginvaltuustoon ja rahatoimikamariin. Suhonen julkaisi oppikirjoja kansakouluja varten.
Emanuel Suhonen oli naimisissa vuodesta 1902 kansakoulunopettaja Ida Ojasen kanssa.
Julkaisuja.
Nimellä "Em. Suhonen":
Braeden Cootes

Braeden Cootes (s. 9. helmikuuta 2007 Sherwood Park, Alberta, Kanada) on kanadalainen jääkiekkoilija. Cootes edustaa NHL-joukkue Vancouver Canucksia. Ennen NHL-uraansa hän edusti WHL-juniorisarjassa Seattle Thunderbirdsin joukkuetta. Canucks varasi hänet ensimmäisellä kierroksella 15. varausvuorolla . Hänen pelipaikkansa on keskushyökkääjä ja hänen kätisyytensä on oikea.
Cootes on pelannut kaksi NHL:n runkosarjan ottelua ilman tehopisteitä. Uran tilastot päivitetty 12. lokakuuta 2025.
Wilhelm Marstrand

Nicolai Wilhelm Marstrand (24. joulukuuta 1810 – 25. maaliskuuta 1873) oli tanskalainen taidemaalari. Hän opiskeli Kuninkaallisessa taideakatemiassa vuosina 1825–1833. Marstrand kuvasi maalauksissaan tavallisten ihmisten arkipäivää niin Tanskassa kuin matkoillaan Ruotsissa, Saksassa ja Italiassa. Hän teki myös historiamaalauksia. Marstrand oli Kuninkaallisen taideakatemian professori ja toimi sen johtajana vuosina 1853–1857 sekä 1863–1873.
Marstrandin oppilaita olivat muun muassa Otto Bache, Peder Severin Krøyer, Vilhelm Rosenstand ja Kristian Zahrtmann.
Koiso-Kanttila

Koiso-Kanttila on suomalainen sukunimi, joka on muun muassa seuraavilla henkilöillä:
Pelttarinjärvi

Pelttarinjärvi on osin soiden, osin asutuksen reunustama keskimäärin matala järvi Pudasjärvellä Pohjois-Pohjanmaalla. Sen pinta-ala on 1,9 neliökilometriä. Etäisyys Oulusta on 96 kilometriä itäkoilliseen.
Maantiede.
Pelttarinjärven keskisyvyys on noin 192 senttimetriä ja ulottuvuus lännestä itään noin 3,8 kilometriä. Etelärannan Suonniemi ja Pihlajatörmä ovat niemiä, joiden väliin jää Tahkolahti. Niiden itäpuolella sijaitsee Pohjukanlahti, jossa on järven syvin kohta, noin yksitoista metriä. Pohjukanlahteen pääsee noin 120 metriä leveää salmea pitkin.
Pelttarinjärvessä on yksi saari. Se sijaitsee järven luoteisosassa niemen jatkeena ja sen nimi on Pihlajasaari. Järven rannoilla on pysyvää asutusta ja maantie 18779 kulkee sen pohjoispuolitse.
Pelttarinjärveen laskee Korpijoki kaakosta Jaurakkajärveltä (125,5 metriä merenpinnan yläpuolella). Pelttarinjärvi laskee länteen Jongunjärveen (120,1 metriä mpy) niin ikään Korpijokea.
Pelttarinjärven vesitilavuus on 3 666 000 kuutiometriä. Järven ekologinen tila on hyvä.
Pelttarinjärvi (61.711.1.002) kuuluu Korpijoen suualueeseen (61.711), joka on kolmannen jakovaiheen vesistö Iijoen vesistössä (61). Toinen jakovaihe on Korpijoen alaosan alue (61.71) ja ensimmäinen jakovaihe on Korpijoen valuma-alue (61.7). Pelttarinjärvi on laajin Korpijoen suualueen neljästä järvestä. Toiseksi laajin järvi, Takalampi (61.711.1.001), on pinta-alaltaan noin 23 hehtaaria.
Augustenborgin linna

Augustenborgin linna () on Tanskassa Sønderborgin kunnassa sijaitseva barokkilinna. Se rakennettiin alun perin vuosina 1660–1664 Augustenborgin herttua Ernst Güntherille, mutta nykyinen päärakennus on 1770-luvulta. Sen rakennutti herttua Frederik Kristian I. Linnaa on käytetty historian saatossa kasarmina, opettajaseminaarina ja psykiatrisena sairaalana.
Kinskýn palatsi

Kinskýn palatsi on Tšekin pääkaupunki Prahan Vanhankaupungin aukion laidalla sijaitseva rokokoorakennus. 
Historia.
Kinskýn palatsi rakennettiin vuosien 1755 ja 1765 välilä samalla paikalla sijanneiden kolmen keskiaikaisen rakennuksen paikalle. Eteläisimmän ja pohjoisimman talon pohjakerrokset ovat säilyneet palatsin kellarikerroksessa. Vaikka talot olivat erillisiä, oli niillä ollut yhteinen omistaja useaan kertaan historiassa. Lopulta kreivi Jan Arnošt Goltz hankki ne omistuksiinsa vuosina 1750 ja 1755 ja yhdisti ne toisiinsa lopullisesti. Nykyiseen muotoonsa rakennettu palatsi myytiin František Oldřich Kinskýlle vuonna 1768. Palatsia laajennettiin sen pohjoispuolella sijainneen talon alueelle, jonka osio sai vakutteita klassismista.
Prahan kansallisgalleria on toiminut palatsin tiloissa vuodesta 1949 lähtien.
Kesällä 2025 palatsin tiloissa aloitettiin mittava peruskorjaus, jonka aikana sen tiloissa ei järjestetä näyttelyitä.
Arkkitehtuuri.
Rakennuksen alkuperäinen rokootyyli on luultavasti Anselmo Luragon käsialaa. 1800-luvun alkupuoliskolla sen sisäpihan siivet rakennettiin uudestaan Josef Krannerin suunnitelmien mukaan. Palatsin koristelut on valmistanut Ignác František Platzer.
Palatsin muodostamat rakennukset koostuvat Vanhankaupungin aukion laidalla sijaitsevasta päärakennuksesta, vasemmasta siivestä, poikittaissiivestä, Týnská-kadun puolella olevasta rakennuksesta ja sivusiivistä. Kinskýn palatsin julkisivu on koristeltu näyttävillä stukoilla, kohokuvilla sekä patsailla. Päärakennuksen toisessa kerroksessa sijaitsevat kolme suurta salia. Palatsin alueelle lukeutuu myös kaksi sisäpihaa, jossa toisessa sijaitsee suihkulähde.
Suojelu.
Kinskýn palatsi on suojeltu kulttuurimonumenttina vuodesta 1958 ja kansallisena kulttuurimuistomerkkinä vuodesta 1992 lähtien. Se kuuluu myös Prahan historiallisen keskustan Unescon maailmanperintökohteeseen.
Clas Livijn

Clas Johan Livijn (12. marraskuuta 1781 Skänninge – 12. lokakuuta 1844 Tukholma) oli ruotsalainen juristi ja kirjailija. Hän johti ja uudisti Ruotsin vankilahallintoa vuodesta 1835. Kirjailijana hänet tunnetaan erityisesti teoksestaan "Spader Dame: En Berättelse i Bref, funne på Danwiken" (1824), joka kuvaa ironisesti rakkautta, hulluutta ja turmiota. Livijn oli myös mukana perustamassa Witterhetens vänner -nimistä seuraa, joka oli romantiikan uranuurtajia Ruotsissa.
Toliaran yliopisto

Toliaran yliopisto (; ) on julkinen yliopisto, joka toimii Madagaskarin lounaisosassa, Atsimo-Andrefanan hallintoalueen keskuskaupungissa Toliarassa.
Yliopisto on saanut alkunsa vuonna 1977 Madagaskarin yliopiston alueellisena toimipisteenä (). Nykyinen itsenäisen yliopiston asema on vuodelta 1988.
Yliopiston akateeminen lukuvuosi ajoittuu marras-heinäkuulle. Opetuskielinä ovat ranska ja malagassi. Yliopistossa on neljä tiedekuntaa ja useita erillisinstituutteja tai muita toimipaikkoja.
Yliopistovertailuissa Toliaran yliopisto sijoittuu Madagaskarin korkeatasoisimpien korkeakoulujen joukkoon.
Jeremi Virtanen

Jeremi Virtanen (s. 30. syyskuuta 2007 Espoo) on suomalainen jääkiekkoilija, joka edustaa SM-liigajoukkue Turun Palloseuraa. Hän on pelipaikaltaan keskushyökkääjä, mutta Virtanen osaa pelata myös laidassa. Hänellä on juniorisopimus ja hän on pelannut pääasiassa seuran U20-joukkueessa.
Ura.
Seuraura.
Virtanen on Forssan Palloseuran kasvatti. Hän siirtyi 13-vuotiaana Tutoon kaudeksi 2021–2022. Kaudeksi 2022–2023 Virtanen siirtyi Turun Palloseuraan, jonka U16-joukkueen varakapteenina hän toimi. Virtanen jakoi kahdeksalla osumallaan koko U16 SM-sarjan maalipörssin voiton Tapparan Joonas Rajalan kanssa. Hän voitti kauden päätteeksi SM-hopeaa. Kaudella 2024–2025 Virtanen voitti TPS:n U20-joukkueen sisäisen tehotilaston lukemalla +4. Hänet valittiin U20 SM-sarjan tammikuun kuukauden nuoreksi pelaajaksi.
Kaudella 2025–2026 Virtanen debytoi TPS:n SM-liigajoukkueessa. Hän teki liigadebyyttinsä 11. lokakuuta 2025 vieraissa JYPiä vastaan. Virtanen merkittiin joukkueen nelosketjun oikeaan laitaan niin ikään kahden muun U20-joukkueen pelaajan: Jesse Pärssisen ja Santeri Elon viereen. Hän sai ottelussa jääaikaa 7.322 minuuttia ja hänelle merkittiin teholukema –1, kunnes Virtanen sai kolmannessa erässä ottelurangaistuksen Roni Jokiseen kohdistuneesta polvitaklauksesta. Hänet asetettiin teostaan kahden ottelun mittaiseen pelikieltoon.
Maajoukkueura.
Virtanen pelasi alle 18-vuotiaiden MM-kilpailuissa vuonna 2025. Hän pelasi myös World U-17 Hockey Challengessa vuonna 2023. Yhteensä Virtanen on pelannut 41 poikien maaottelua.
Pelityyli.
Virtanen on kuvaillut olevansa aika monipuolinen hyökkääjä, joka pystyy sekä puolustamaan, tekemään maaleja että syöttämään. Suomen alle 18-vuotiaiden maajoukkueen valmennusjohdon mukaan hän on valmentajan ihannepelaaja, jonka voi laittaa rooliin kuin rooliin ja hän tekee illasta toiseen pelikavereistaan parempia.
Virtanen on seurannut NHL:n puolelta erityisesti Aleksander Barkovin, Anton Lundellin ja Roope Hintzin sekä SM-liigasta Viljami Marjalan pelaamista.
Yksityiselämä.
Virtanen harrasti lapsena myös jalkapalloa ja salibandya. Hän teki lajivalinnan jääkiekkoon 14–15-vuotiaana.
Heimojärjestöjen Liitto

Heimojärjestöjen Liitto (aik. Heimojärjestöjen keskusvaliokunta) oli vuosina 1929–1944 toiminut suomalainen heimotyön keskusjärjestö, joka edisti heimoalalla toimivien seurojen ja yhdistysten työn yhtenäistämistä. Ensimmäisen kerran heimojärjestöjen keskusvaliokunta perustettiin talvella 1923, mutta sen toiminta lakkasi kuitenkin pian. Uusi heimojärjestöjen keskusvaliokunta perustettiin vuonna 1929. Heimojärjestöjen Liitto lakkautettiin marraskuussa 1944 syksyn 1944 aseleposopimuksen mukaisesti.
Keskusvaliokunnan jäsenjärjestöt suuntautuivat heimotyössä pääasiassa Itä-Karjalaan ja Inkeriin. Heimotyö keskitettiin tammikuussa 1943 heimojärjestöjen keskusvaliokuntaan ja samassa yhteydessä järjestön nimi muutettiin Heimojärjestöjen Liitoksi. Nimenmuutoksen yhteydessä järjestön yhteyteen hyväksyttiin viisi uutta jäsenjärjestöä, joista useimmat pitivät yhteyttä Viroon ja Unkariin.
Uudistuneen liiton tarkoituksena oli koota yhteistyöhön järjestöjä, jotka toimivat Suomen heimokansojen tukemiseksi ja toisiinsa lähentämiseksi. Se edusti heimotyötä, levitti tietoja heimokansoista ja niiden yhteenkuuluvaisuuden aatteen valaisemaa käsitystä Suomen eduista ja historiallisesta tehtävästä sekä tuki heimopakolaisia.
Jäsenet.
Heimojärjestöjen Liittoon kuuluivat jäseninä:
Ochsenzollin metroasema

 Ochsenzoll on Hampurin metron U1-linjan asema, joka avattiin 5. tammikuuta 1918. Asemaa käyttää arkisin 9 100 matkustajaa päivässä. Asema toimi alunperin kehälinjan (U3) haaran pääteasemana ja vuosina 1966-1960 U1-linjan pääteasemana.
Historia.
Asema rakennettiin Langenhornin rautatien pohjoiseksi päätepysäkiksi, ja se otettiin väliaikaisesti käyttöön 5. tammikuuta 1918, jolloin se oli höyryjunien käytössä. Linja sähköistettiin 1920-luvun alussa, ja varsinainen liikennöinti alkoi 1. heinäkuuta 1921. Linjan tavara-asema, joka sijaitsi aiemmin suoraan metroaseman pohjoispuolella katutasossa, ei ole ollut sellaisenaan käytössä 1990-luvun jälkeen, ja se purettiin 2000-luvun puolivälissä. Vuosina 1953–1967 Alsternordbahnin (ANB) asema sijaitsi aseman länsipuolelle. ANB yhteys korvattiin toukokuun lopussa 1969 U1-linjan jatkeella Garstedtiin.
Joulukuuhun 2008 asti Ochsenzoll toimi metron yöliikenteen. Siitä lähtien kaikki yöjunat ovat kulkeneet 20 minuutin välein Norderstedt Mitten pääteasemalle.
Marraskuusta 2015 lähtien asema on ollut esteetön.
Catalina Usme

María Catalina Usme Pineda (s. 25. joulukuuta 1989) on kolumbialainen jalkapalloilija. Hän on pelannut kotimaansa lisäksi Meksikon, Turkin ja Perun sarjoissa. Elokuusta 2025 alkaen hän on edustanut perulaista Universitariota. Hän on pelannut pitkään Kolumbian naisten maajoukkueessa. 
Usme edusti kotimaassaan Formas Íntimasia, América de Calia ja Independiente Santa Fetä. Vuoden 2024 alkupuoliskolla hän pelasi Meksikossa Pachucan joukkueessa ja kaudella 2024–2025 Turkissa Galatasarayssa.
Usme pelasi maailmanmestaruuskilpailuissa kaksi ottelua vuonna 2011, neljä ottelua vuonna 2015 ja viisi ottelua vuonna 2023. Hän teki maalin vuoden 2015 MM-kilpailuissa alkulohko-ottelussa Ranskaa vastaan sekä vuoden 2023 MM-kilpailuissa alkulohko-ottelussa Etelä-Koreaa ja neljännesvälieräottelussa Jamaikaa vastaan. Olympialaisissa Usme pelasi kolme ottelua niin Lontoossa 2012, Rio de Janeirossa 2016 kuin myös Pariisissa 2024. Hän teki Rion olympialaisissa kaksi maalia Yhdysvaltoja vastaan ja Pariisissa yhden maalin Ranskaa vastaan. Usme on pelannut Copa Américassa vuosina 2014, 2018, 2022 ja 2025. Vuoden 2018 turnauksessa hän oli yhdeksällä maalillaan paras maalintekijä.
Alexandre de Moraes

Alexandre de Moraes (s. 13. joulukuuta 1968, São Paulo) on brasilialainen juristi, joka toimii maansa korkeimman oikeuden tuomarina.
Tausta ja yksityiselämä.
Moraes syntyi São Paulossa vuonna 1968. Hän valmistui juristiksi São Paulon yliopistosta vuonna 1990. Hän väitteli tohtoriksi oikeustieteestä samasta yliopistosta 10 vuotta myöhemmin. Hänen erikoisalaansa on Brasilian perustuslaki ja hän on myös opettanut vaalioikeutta São Paulon yliopistossa.
Moraes on naimisissa Viviane Barci de Moraesin kanssa. Parilla on kolme lasta. Uskonnolliselta vakaumukseltaan Moraes on katolilainen.
Poliittinen ura.
Vuonna 2002 Moraes nimitettiin São Paulon osavaltion julkisesta turvallisuudesta vastaavaksi ministeriksi. Hän toimi virassa seuraavat kolme vuotta. Moraesia kritisoitiin poliisiväkivallan peittelystä: Moraesin kaudella São Paulon kaupungin murhista neljännes oli poliisin tekemiä. Lisäksi Moraes määräsi mellakkapoliisit vasemmiston mielenosoitusten hajoittamiseksi.
Vuonna 2016 presidentti Michel Temer nimitti Moraesin oikeusministeriksi hallitukseensa.
Korkeimmassa oikeudessa.
Korkeimman oikeuden tuomarina Moraes aloitti 22. maaliskuuta 2017. Moraes puolusti poliisin kovakouraisia otteita ja sai tämän vuoksi jälleen osakseen kritiikkiä erityisesti vasemmistolaisilta puoluilta. Lisäksi Moraesia syytettiin Transcooper -nimisen osuuskunnan suojelusta, jolla puolestaan väitettiin olleen yhteyksiä Primeiro Comando da Capital -nimiseen huumeliigaan.
Moraesin lakisääteinen eläkeikä korkeimmasta oikeudesta tulee täyteen vuonna 2043.
Kiistat väitetystä puolueellisuudesta.
Syyskuussa 2025 Yhdysvallat asetti Moraesille pakotteita, koska hän oli osallisena Jair Bolsonaron syyttämiseen.
Petri Kumela

Petri Kumela (s. 7. maaliskuuta 1974) on suomalainen klassinen kitaristi ja pedagogi. Hän on esiintyvä taiteilija, nykymusiikin tulkitsija ja Sibelius-Akatemian opettaja, jonka ohjelmisto kattaa historialliset soittimet, nykysävellykset sekä sähkökitaran ja elektroniikan. Kumela on esiintynyt kotimaassa ja ulkomailla useiden orkesterien solistina ja kamarimuusikkona.
Koulutus ja ura.
Kumela opiskeli Suomessa Helsingin konservatoriossa Juan Antonio Muron johdolla ja Saksassa Hochschule für Musik Nürnberg-Augsburgissa professori Franz Hálaszin oppilaana. Hän on voittanut kansainvälisiä kitarakilpailuja, kuten "Scandinavian Guitar Competition" ja "Stafford Classical Guitar Recital Competition". Näiden lisäksi hän on voittanut Klassisen Emma-palkinnon ja Yleisradion Vuoden levy -palkinnon.
Kumela on aktiivinen nykymusiikin tulkitsija ja on kantaesittänyt 11 kitarakonserttoa ja lukuisia pienimuotoisia teoksia. Hänen tyyleihinsä kuuluu muun muassa renessanssi, barokki, avantgarde, mikrotonaalisuus ja improvisoitu musiikki. Hän on esiintynyt kotimaassa ja kansainvälisesti Euroopassa, Yhdysvalloissa, Etelä-Amerikassa, Venäjällä, Japanissa, Intiassa ja Bhutanissa.
Kumela toimii valtionpalkitun "Hietsu is Happening!" -tapahtumasarjan koordinaattorina ja Kamariorkesteri Avanti! -kamariorkesterin kitaran äänenjohtajana. Musiikillisen uransa lisäksi hän opettaa Sibelius-Akatemiassa.
Kantaesitysten säveltäjät.
Kumela on kantaesittänyt teoksia muun muassa seuraavilta säveltäjiltä: Kalevi Aho, Antti Auvinen, Javier Contreras, Carlé Costa, Christian Winther Christensen, Carlo Domeniconi, Markus Fagerudd, Perttu Haapanen, Ilkka Hammo, Jarkko Hartikainen, Timo Hietala, Sebastian Hilli, Ichiro Hirano, Joxuni Hirvelä, Sami Klemola, Paavo Korpijaakko, Kimmo Kuokkala, Minna Leinonen, Paola Livorsi, Jimmy López Bellido, Ida Lundén, Juan Antonio Muro, Jyrki Myllärinen, Pehr Henrik Nordgren, Jesper Nordin, Michael Parsons, Uljas Pulkkis, Veli-Matti Puumala, Poul Ruders, Osmo Tapio Räihälä, José-María Sánchez-Verdú, Joachim W. Schneider, Rodrigo Sigal, Harri Suilamo, Lauri Supponen, Riikka Talvitie, Jukka Tiensuu, Tapio Tuomela, Jennah Vainio, Adam Vilagi, Olli Virtaperko, Oliver Waespi, Caspar Johannes Walter, Lotta Wennäkoski, Aki Yli-Salomäki ja Itzam Zapata.
Levytykset.
Lisäksi Kumela on tehnyt useita nauhoituksia Yleisradiolle ja muille kansainvälisille radio- ja televisioyhtiöille.
Aiheesta muualla.
Tsypnavolok

Tsypnavolok (, suomeksi myös "Tsipniemi") on taajama Murmanskin alueen Petsamon piirissä Venäjällä. Se sijaitsee Barentsinmeren rannalla Kalastajasaarennon itäosassa. Vuoden 2010 väestönlaskennan mukaan taajamassa oli 35 asukasta.
Maantiede.
Tsypnavolok sijaitsee Kalastajasaarennon koillisrannalla. Matkaa piirin hallintokeskukseen Nikkeliin on noin 222 kilometriä. Petsamon taajamaan matkaa on noin 76 kilometriä. Ennen Petsamon piirin vuoden 2020 hallintouudistusta Tsypnavolok kuului Petsamon kaupunkikuntaan. 
Nimi "Tsyp-Navolok" viittaa myös kylän lähellä sijaitsevaan 1,4 kilometrin pituiseen niemeen. Niemeltä on tavattu useita harvinaisia kasvilajeja. Nimi esiintyy myös niemen eteläpuolisen lahden sekä läheisen 109 metrin korkuisen mäen nimissä.
Historiaa.
Nykyisen Tsypnavolokin alue tunnettiin kalastuspaikkana jo 1500-luvulla. 1600-luvun alkupuolella alueella oli kolme kalastajien tilapäistä asutuskeskusta, joissa oli yhteensä 30 pirttiä. 
Varsinaisen kylän alueelle perustivat norjalaiset siirtolaiset vuonna 1867. Paikka tunnettiin norjaksi nimellä "Stangenes". 1880-luvun alkupuolella Tsypnavolok oli Muurmannin rannikon kalastuksen keskus, jossa oli parhaimmillaan 2 000 kalastajaa. Kalastajat siirtyivät myöhemmin Vaitolahteen ja kylä autioitui, mutta se asutettiin uudelleen vuonna 1888 lännempänä sijainneesta Supuskan ("Zubovka") kylästä käsin.
Osa kylän asukkaista muutti Norjaan vuonna 1919. Kylässä oli kuitenkin vielä norjalaista asutusta neuvostoajan alkupuolella, jolloin Tsypnavolok oli norjalaisten kansallisen kyläneuvoston keskus. Vuonna 1926 kylässä oli 118 asukasta. Kylään perustettiin kalastuskolhoosi ”Poljarnaja zvezda” (kirjaimellisesti ’Pohjantähti’, ) vuonna 1930. Vuonna 1937 suurin osa kyläläisistä siirrettiin Lohilahteen Kantalahden rannalle ja loput asukkaat karkotettiin vuonna 1940. Vuonna 1942 Tsypnavolokissa oli rannikkotykistön patteri ja 1950-luvulta vuoteen 1993 sijoitettuna ilmapuolustusdivisioona.
Catalina Pérez

Catalina Pérez Jaramillo (s. 8. marraskuuta 1994 Bogotá) on kolumbialainen jalkapalloilija, pelipaikaltaan maalivahti. Hän on pelannut seuraurallaan Yhdysvalloissa, Italiassa, Espanjassa, Brasiliassa, Saksassa ja Ranskassa. Elokuusta 2025 alkaen hän on edustanut ranskalaista RC Strasbourgia. Hän on pelannut Kolumbian naisten maajoukkueessa. 
Pérez pelasi Yhdysvalloissa Miamin yliopiston ja Mississippin osavaltionyliopiston joukkueissa. Vuonna 2019 hän edusti Yhdysvalloissa New England Mutinya, ja sen jälkeen hän siirtyi Eurooppaan. Italiassa Pérezin seuroja olivat Fiorentina ja Napoli, Espanjassa Real Betis, Brasiliassa Avaí ja Saksassa Werder Bremen.
Pérez pelasi maailmanmestaruuskilpailuissa yhden ottelun vuonna 2015 ja Kolumbian kaikki viisi ottelua vuonna 2023. Olympialaisissa hän oli varamaalivahtina Rio de Janeirossa 2016 ja Pariisissa 2024. Vuoden 2022 Copa Américassa Pérez oli ykkösmaalivahti Kolumbian saavuttaessa hopeaa.
Inder

Inder () on laskujoeton suolajärvi Kaspian syvängöllä Kazakstanin Atyraun alueen Inderin piirissä. Sen pinta-ala on 110 neliökilometriä, suurin syvyys 0,7 metriä ja valuma-alueen laajuus 425 neliökilometriä.
Uraljoen itärannalla sijaitseva järven allas on alkuperältään tektoninen. Se saa vetensä sateista sekä pohjavedestä, jonka mukana tulee vuosittain 1,5 miljoonaa tonnia suolaa. Pohjan ylimmän suolakerroksen paksuus on jopa kahdeksan metriä. Järvellä tuotetaan bromia ja kaliumia sisältävää keittosuolaa. Mutaa käytetään erilaisten sairauksien parantamiseen.
Katherine Tapia

Luz Katherine "Kate" Tapia Ramírez (s. 7. joulukuuta 1992 Santa Cruz de Lorica) on kolumbialainen jalkapalloilija, pelipaikaltaan maalivahti. Hän on pelannut seuraurallaan aiemmin kotimaansa lisäksi Chilessä, ja tammikuusta 2023 alkaen hän on edustanut brasilialaista Palmeirasia. 
Tapia pelasi Kolumbian naisten maajoukkueen ykkösmaalivahtina Pariisin olympialaisissa 2024 ja vuoden 2025 Copa Américassa, jossa Kolumbia saavutti hopeaa.
Immunologinen trombosytopeeninen purppura

Immunologinen trombosytopeeninen purppura (myös idiopaattinen trombosytopeeninen purppura, idiopaattinen trombosytopenia tai ITP) on autoimmuunisairaus, jossa keho muodostaa verihiutaleita hajottavia vasta-aineita ja seurauksena on trombosytopenia eli matala verihiutaleiden lukumäärä. Tämä aiheuttaa mm. alttiutta mustelmille. Verenvuotoherkkyys on yksilöllistä, mutta vaikeat vuodot ovat suhteellisen harvinaisia. Paradoksaalisesti ITP-potilaalla on vuotoriskin lisäksi korostunut tukostaipumus. 
Oireet.
Tyypillisimpiin oireisiin kuuluu verenpurkaumataipumus sekä petekiat. Herkkyys verenpurkamille ilmenee vasta, kun veren verihiutaleiden määrä on laskenut hyvin alhaiseksi.
Diagnostiikka.
Ensisijaisen ITP:n diagnostiikka on pitäkälti poissulkevaa ja perustuu muiden trombosytopenian juurisyiden sekä toissijaisen trombosytopenian sulkemiseen mahdollisten diagnoosien ulkpuolelle.
ITP:n kannalta merkityksellisiä potilaalta hankittavia esitietoja ovat potilaan sairaushistoria, alkoholin käyttö, lääkitykset sekä lähiaikoina sairastetut infektiot. Lisäksi rokotushistoria on tärkeä olla tiedossa.
Taudin synty.
Idiopaattisessa ja immuunivälitteisessä trombosytopeniassa verihiutaleiden pinnalle kohdistuvat IgG‑luokan vasta‑aineet sitoutuvat verihiutalemembraanin glykoproteiineihin. 
Vasta-aineiden päällystämät verihiutaleet opsonisoituvat ja fagosytoituvat pääosin pernassa Fcγ-reseptorien välityksellä makrofagien toimesta. Maksan GPIbα-kalvoproteinille spesifit vasta-aineet voivat näin indusoida verihiutaleiden desialylaatiota ja johtaa niiden Fc-proteiniin liittymättömään poistumiseen verenkierrosta hepatosyyttien Ashwell–Morell-reseptorin kautta.
Historia.
Saksalainen lääkäri Paul Gottlieb Werlhof kirjasi vuonna 1735 aiempaan kirjallisuuteen perustuen selostuksen ITP:hen liittyvästä kudosmuutoksista. Verihiutaleita ei tunnettu vielä tuohon aikaan. ITP:stä käytettiin laajalti ilmaisua "Werlhofin tauti" ennen kuin nykyinen, tarkemmin tautia kuvaava nimitys ehti vakiintua. Verihiutaleet kuvattiin lääketieteellisenä ilmiönä 1800-luvun alkuvuosikymmeninä, jolloin yhä useammat tutkijat kykenivät liittämään purppuramuutokset verihiutalemäärän muutoksiin.
Ensimmäinen efektiivinen hoito kuvattiin vuonna 1916, kun puolalainen lääketieteen opiskelija Paul Kaznelson raportoi naispotilaansa hyvästä vasteesta pernan poistoon. Pernanpoisto säilyi pitkään ensisijaisena hoitokeinona ITP:lle aina kortikosteroidi-hoitojen kehittämiseen asti.
Cavernas do Peruaçun kansallispuisto

Cavernas do Peruaçun kansallispuisto on luonnonsuojelualue Brasiliassa, Minas Geraisin osavaltion pohjoisosassa. Suojelualue perustettiin vuonna 1999, ja sen pinta-ala on 56 448 hehtaaria. Se ulottuu Januárian, Itacarambin ja São João das Missõesin kuntien alueille.
Puistossa on dramaattisia karstimaisemia, laajoja luolia ja rikas biologinen monimuotoisuus. Karbonaattikiveen muodostuneisiin vaakasuoriin luolajärjestelmäiin kuuluu luolamuodostumia, romahtaneita dolineja, kalkkikiviholveja ja maanalaisia jokia. Vakaaseen São Franciscon kratoniin kehittynyt maisema heijastaa merkittäviä ilmastollisia ja geologisia muutoksia plio-pleistoseenikaudelta. Luolista on löytynyt esihistoriallisia kalliotaidepiirroksia ja kansainvälisesti merkittäviä tuhatvuotisia arkeologisia kohteita.
Luolat ovat syntyneet miljoonien vuosien aikana, kun Peruaçu-joki on kaivertanut itselleen reittiä kalkkikivikallioiden läpi.
Puiston alueella kohtaa kolme erilaista metsäbiomia: Cerrado, Caatinga ja Mata Atlântica. Siellä tavataan yli 2 000 kasvi- ja eläinlajia, joihin kuuluu monia uhanalaisia lajeja.
Kalkkipitoista massiivia peittävät harvinaiset ja aluelle tyypilliset lehtipuumetsät, joiden lajit ovat sopeutuneet sen emäksiseen maaperään ja kausittaiseen vedenpuutteeseen (kalkkikivi ei pidätä vettä kuivana kautena, eikä sadetta saada usein). Nämä "kuiviksi metsiksi" (Mata Seca) kutsutut metsät ovat lähes kokonaan kadonneet Keski-Brasiliasta.
Jokien varrella kasvaa galleriametsiä, joissa on korkeita puita, runsaasti epifyyttejä ja monipuolinen kasvillisuus. Avointa pensassavannia (Campo Cerrado) esiintyy Peruaçu-joen yläjuoksulla.
Alueella elää rikas ja monipuolinen Cerrado-eläimistö, jossa on harvinaisia ja uhanalaisia lajeja sekä joitakin kotoperäisiä lajeja. Sitä pidetään tärkeänä lintujen muuttoreittinä.
Cavernas do Peruaçun kansallispuisto on Unescon maailmanperintökohde vuodesta 2025.
Viipurin suojeluskuntapiiri

Viipurin suojeluskuntapiiri oli Suomen suojeluskuntien piirijärjestö, johon kuuluivat monet Karjalankannaksen suojeluskunnat. Viipurin suojeluskuntapiiri perustettiin vuonna 1919. Suojeluskuntajärjestö lakkautettiin eduskunnan päätöksellä 3.11.1944.
Piiripäälliköt.
Seuraavat sotilaat toimivat Viipurin suojeluskuntapiirin päälliköinä:
Sortavalan suojeluskuntapiiri

Sortavalan suojeluskuntapiiri oli Suomen suojeluskuntien piirijärjestö, johon kuuluivat monet Laatokan Karjalan suojeluskunnat. Sortavalan suojeluskuntapiiri perustettiin vuonna 1919. Suojeluskuntajärjestö lakkautettiin eduskunnan päätöksellä 3.11.1944.
Piiripäälliköt.
Seuraavat sotilaat toimivat Sortavalan suojeluskuntapiirin päälliköinä:
Pedro Sarabia

Pedro Alcides Sarabia Achucarro (s. 5. heinäkuuta 1975 Asunción) on paraguaylainen ammattilaisuransa päättänyt jalkapalloilija, joka pelasi keskuspuolustajan pelipaikalla. Hän on oikeajalkainen ja pituudeltaan 183-senttimetrinen. Pelaajauransa jälkeen hän on toiminut valmentajana, viimeisimpänä vuodesta 2025 Nacionalille.
Sarabia voitti River Platen joukkueessa kahdesti Argentiinan liigamestaruuden kausina 1999 ja 2000. Argentiinan lisäksi hän pelasi Paraguayssä ja Meksikossa. Sarabia pelasi 48 ottelua Paraguayn A-maajoukkueessa. Hän pelasi vuoden 1997 Copa Américassa yhden ottelun Brasiliaa vastaan. Hän pelasi joukkueensa kaikki neljä ottelua seuraavan vuoden MM-kilpailuissa. Hän kuului joukkueensa kokoonpanoon myös vuoden 2002 MM-kilpailuissa mutta ei päässyt kertaakaan vaihtopenkiltä kentälle.
Fianarantsoan yliopisto

Fianarantsoan yliopisto (; ) on julkinen yliopisto, joka toimii Madagaskarin kaakkoisosan sisämaassa, Haute Matsiatran hallintoalueen keskuskaupungissa Fianarantsoassa.
Yliopisto on saanut alkunsa vuonna 1977 Madagaskarin yliopiston alueellisena toimipisteenä (). Nykyinen itsenäisen yliopiston asema on vuodelta 1988.
Yliopiston akateeminen lukuvuosi ajoittuu loka- ja kesäkuun väliseen aikaan. Opetuskielinä ovat malagassi ja ranska. Tiedekuntia on neljä, jonka ohella toimii useita instituutteja tai kouluja. Myös Fianarantsoan yliopistosairaala sijaitsee kampusalueella. Opiskelijoita on noin 24 000 (lukuvuonna 2018–2019).
Yliopistovertailuissa Fianarantsoan yliopisto sijoittuu Madagaskarin korkeatasoisimpien korkeakoulujen joukkoon.
Markku Koulu

Markku Tapani Koulu (s. 28. elokuuta 1953 Mikkeli) on suomalainen lääkäri ja lääkekehityksen emeritusprofessori.
Koulu syntyi merkonomi Martti Vilho Koulun ja kirjanpitäjä Rauha Ingrid Siljanderin perheeseen. Hänen puolisonsa vuodesta 1976 on Leena Marianne Urmas. Koulu tuli ylioppilaaksi Mikkelin lyseosta 1972 ja valmistui Turun yliopistosta lääketieteen lisensiaatiksi 1980. Lääketieteen ja kirurgian tohtoriksi hän väitteli siellä 1988.
Koulu oli Turun yliopistossa farmakologian assistentti vuodesta 1981, dosentti vuodesta 1988 ja apulaisopettaja vuodesta 1998. Farmakologian ja toksikologian apulaisopettaja hän oli 1998–2000 ja lääkekehityksen professori 2000–2018. Koulu on tutkimusjulkaisujen lisäksi ollut kirjoittamassa ja toimittamassa alansa tietoteoksia.
Yoshua Bengio

Yoshua Bengio (s. 5. maaliskuuta 1964 Pariisi) on kanadalainen tietojenkäsittelytieteilijä, joka työskentelee Montrealin yliopiston professorina. Bengio on tekoälyn huippuasiantuntija. Hänelle myönnettiin vuonna 2018 Turing-palkinto yhdessä kahden muun tieteilijän kanssa saavutuksistaan neuroverkkojen syväoppimisen parissa. 
Bengio on sittemmin kertonut olevansa hyvin huolissaan tekoälyn edistymisestä ja erityisesti laajojen kielimallien kyvykkyydestä. Hänen mukaansa tekoäly on edennyt GPT-5:n myötä vuonna 2025 jo niin pitkälle, että se voisi tuhota koko ihmiskunnan. Tämä voisi tapahtua esimerkiksi kehittämällä tappavia taudinaiheuttajia.
Bengio opiskeli kanadalaisessa McGill-yliopistossa ensin tietotekniikkaa (BSc, 1986) ja sitten tietojenkäsittelytiedettä (M.Sc. 1988, Ph.D. 1991). Hänen englanninkielinen väitöskirjatutkimuksensa käsitteli neuroverkkoihin pohjautuvia oppivia järjestelmiä, erityisesti puhutun kielen foneemien tunnistamiseksi. Työ oli otsikoitu "Artificial neural networks and their application to sequence recognition". Hän oli postdoc-tutkijana Yhdysvalloissa ensin MIT:n Aivotutkimuksen ja kognitiotieteiden laitoksella (1991–1992), sitten Bell Labsissa oppimisen ja näkemisen algoritmien parissa (1992–1993). 
Bengio rekrytoitiin Montrealin yliopistoon professorin urapolulle vuonna 1993. Varsinaiseksi professoriksi hän eteni vuonna 2002. Bengio perusti vuonna 1993 Montrealin yliopistoon LISA-tutkimuslaboratorion (), jossa hän yhdessä kollegoittensa kanssa tutki koneoppimista. Montrealin englanninkielisen McGill-yliopiston tietojenkäsittelyopin Reasoning and Learning -laboratorio perustettiin seuraavalla vuosikymmenellä, ja yliopistojen välille luotiin yhteistyötä. Yhteistyön seurauksena muodostettiin MILA (Montrealin oppivien algoritmien instituutti), joka on laajentumisten myötä nykynimeltään Quebecin tekoälyinstituutti. Se oli lukuvuonna 2022–2023 noin 1 400:n tekoälyä kehittävän asiantuntijan muodostama organisaatio. Bengio työskenteli MILA-instituutin tieteellisenä johtajana kevääseen 2025 saakka.
Bengio on ollut erittäin tuottelias ja poikkeuksellisen paljon viitattu tieteentekijä, joka on ohjannut monia kymmeniä maisteri- ja väitöskirjatöitä sekä postdoc-opintoja. Joulukuussa 2022 hänen julkaisuluettelossaan oli yli 460 tieteellistä julkaisua, oppikirjaa tai kirjanosaa. Syksyyn 2025 mennessä Bengio oli noussut maailman viitatuimmaksi tieteentekijäksi kautta aikain, kaikki tieteenalat huomioiden. Marraskuussa 2025 tiedelehti "Nature" raportoi Bengiosta tulleen maailman ensimmäinen ihminen, johon oli viitattu Google Scholarin mukaan miljoona kertaa. Bergion kotiyliopisto uutisoi miljoonan tieteellisen viittauksen ylittymisestä jo lokakuun puolella.
Fromage fort

Fromage fort () on juustotähteistä ja esimerkiksi valkoviinistä ja valkosipulista valmistettava ranskalainen juustotahna.
Fromage fortin nimi ”vahva juusto” viittaa sen makuun ja hajuun. Ranskan ohella sitä valmistetaan Espanjan Kataloniassa nimellä "tupi". Fromage fort valmistetaan alueesta tai käytetystä juustosta riippuen erilaisilla resepteillä. Perinteisiin resepteihin kuuluvat usein juuston ohella valkoviini, valkosipuli ja yrtit. Viinin ohella voidaan käyttää esimerkiksi siideriä, olutta, brandyä tai muita alkoholijuomia. Lopputulos voidaan syödä tuoreena tai kypsyttää sen käymiseksi. Käymisaika riippuu reseptistä ja sitä voidaan nopeuttaa lisäämällä heraa tai lientä. Käyminen lopetetaan lisäämällä alkoholia esimerkiksi viinistä.
Fromage fort on saanut alkunsa tarpeesta käyttää juustontähteet kotona tai juustokaupoissa taloudellisesti. Joissain ranskalaisissa kodeissa sen valmistukseen käytettiin omaa astiaansa, johon ajan kuluessa muodostui käymisestä oma mikrobikantansa. Nykyisin fromage fortia käytetään useimmiten kypsymättömänä ja maku juontuu kypsymisen sijaan vain käytetystä juustosta ja lisukkeista.
Kirke Hørup

Ketting on taajama Sønderborgin kunnassa Tanskassa. Taajamassa oli 258 asukasta vuoden 2025 alussa.
Kværs

Kværs on taajama Sønderborgin kunnassa Tanskassa. Taajamassa oli 378 asukasta vuoden 2025 alussa.
Lysabild

Lysabild on taajama Sønderborgin kunnassa Tanskassa. Taajamassa oli 519 asukasta vuoden 2025 alussa.
Nordborg

Nordborg on taajama Sønderborgin kunnassa Tanskassa. Taajamassa oli 5 680 asukasta vuoden 2025 alussa.
Nybøl

Nybøl on taajama Sønderborgin kunnassa Tanskassa. Taajamassa oli 1 130 asukasta vuoden 2025 alussa.
Oksbøl (Sønderborg)

Oksbøl on taajama Sønderborgin kunnassa Tanskassa. Taajamassa oli 364 asukasta vuoden 2025 alussa.
Rinkenæs

Rinkenæs on taajama Sønderborgin kunnassa Tanskassa. Taajamassa oli 1 269 asukasta vuoden 2025 alussa.
Skelde

Skelde on taajama Sønderborgin kunnassa Tanskassa. Taajamassa oli 258 asukasta vuoden 2025 alussa.
Skodsbøl

Skodsbøl on entinen taajama Sønderborgin kunnassa Tanskassa. Taajamassa oli 204 asukasta vuoden 2020 alussa.
Nordborgin linna

Nordborgin linna () on Sønderborgin kunnassa Alsin saarella Tanskassa sijaitseva linna, jonka nykyinen päärakennus valmistui vuonna 1909. Siinä toimii nykyisin koulu.
Nivaagaards Malerisamling

Nivaagaards Malerisamling on taidemuseo Nivåssa Fredensborgin kunnassa Tanskassa. Sen perusti liikemies ja poliitikko Johannes Hage vuonna 1908. Museon kokoelmissa on muun muassa Giovanni Bellinin, Claude Lorrainin, Rembrandtin, Christen Købken, Johan Thomas Lundbyen, Wilhelm Marstrandin ja Herman Vilhelm Bissenin teoksia.
4,4'-bipyridiini

4,4'-bipyridiini (C10H8N2) eli 4,4'-dipyridiini on pyridiinijohdannaisiin kuuluva heterosyklinen ja aromaattinen orgaaninen yhdiste. Yhdistettä voidaan käyttää muiden yhdisteiden valmistukseen ja analyyttisen kemian reagenssina.
Ominaisuudet, valmistus ja käyttö.
Huoneenlämpötilassa 4,4'-bipyridiini on kiteistä ainetta. Yhdiste liukenee hieman veteen ja paremmin useisiin orgaanisiin liuottimiin, esimerkiksi etanoliin, dietyylieetteriin, kloroformiin ja bentseeniin. 4,4'-bipyridiini voi muodostaa komplekseja siirtymämetallien kanssa ja toimii usein niin kutsuttuna silloittavana ligandina muodostaen polymeerejä.
4,4'-bipyridiiniä valmistetaan pyridiinin ja natriumin välisellä reaktiolla. Natrium liuotetaan ensin nestemäiseen ammoniakkiin ja yhdistetään pyridiiniliuokseen. Liuottimena käytetään aproottisia orgaanisia liuottimia, kuten dimetyyliformamidia. Muodostuvan tuotteen hapetus johtaa 4,4'-bipyridiiniin.
4,4'-bipyridiiniä käytetään esimerkiksi parakvatin valmistamiseen. Yhdistettä käytetään myös palladiumin ja platinan pitoisuuksien määrittämiseen.
Johan Thomas Lundbye

Johan Thomas Lundbye (1. syyskuuta 1818 Kalundborg – 25. huhtikuuta 1848) oli tanskalainen taidemaalari. Hän valmistui Kuninkaallisesta taideakatemiasta vuonna 1832 ja erikoistui maisema- ja eläinmaalauksiin. Lisäksi hän kuvitti kirjoja. Hänen opettajinaan toimivat muun muassa Johann Ludvig Lund, Christian Holm ja Christen Købke. Lundbyen ystäväpiiriin kuuluivat esimerkiksi Jens Adolf Jerichau, Dankvart Dreyer ja Thorald Læssøe.
Carl Lundbye

Carl Lundbye (12. huhtikuuta 1812 – 2. tammikuuta 1873) oli tanskalainen upseeri ja poliitikko. Hän toimi sotaministerinä vuosina 1856–1859 ja 1863–1864.
Lundbye

Lundbye on seuraavien tanskalaisten henkilöiden sukunimi:
Kolbjörn Knudsen

Kolbjörn Knudsen (13. lokakuuta 1897 Bergen – 8. tammikuuta 1967 Göteborg) oli norjalaissyntyinen ruotsalainen näyttelijä. Hän näytteli vuodesta 1932 Göteborgin kaupunginteatterissa.
Kiwittsmoorin metroasema

Kiwittsmoor on Hampurin metron U1-linjan asema, joka avattiin 10. toukokuuta 1960. Asemaa käyttää arkisin 4 900 matkustajaa päivässä.
Historia.
Ohlsdorfista Ochsenzolliin kulkenut Lagenhornin rautatien laajennus avattiin 1. heinäkuuta 1921. Linjan rakentamisen aikana Kiwittsmoorin asemalle ei ollut tarvetta, koska alue oli suurelta osin asumaton. Asuitorakentaminen alkoi vasta sodanjälkeisinä vuosina, mikä johti metroaseman toteuttamiseen. Aseman rakennustyöt alkoivat vuonna 1959 ja se avattiin 10. toukokuuta 1960 Suuri remontti tehtiin vasta vuonna 2013, jolloin asema muutettiin esteettömäksi. Vuonna 2019 aseman viereen avattiin 274 pysäköintipaikkaa sisältävä Park+Ride-tila.
Namibian kansalliskokous

Namibian kansalliskokous () on Namibian kaksikamarisen parlamentin alahuone. Se koostuu 104 jäsenestä, jotka valitaan viiden vuoden välein. Kahdeksan heistä nimittää presidentti.
Parlamentin suurin puolue on Namibian itsenäistymisestä 1990 lähtien ollut SWAPO. Viimeisimmissä syksyn 2024 vaaleissa se sai 51 paikkaa.
Vaalitapa.
Vaalikausi on viisi vuotta. Vaaleissa käytetään suhteellista ja suljettua listavaalia. Presidentti nimittää kahdeksan edustajaa, joilla ei ole parlamentissa äänioikeutta. Vaaleissa äänioikeusikäraja on 18 vuotta ja ehdolleasettumisikäraja 21 vuotta. Äänestyspakkoa ei ole.
Työskentely.
Säännöllisiä istuntoja järjestetään helmikuusta huhtikuuhun, kesäkuusta heinäkuuhun ja syyskuusta marraskuuhun. Pysyviä valiokuntia on kymmenen.
Kansalliskokous säätää lakeja yhdessä ylähuoneen eli kansallisen neuvoston kanssa. Mikäli kamarit eivät pääse yksimielisyyteen, kansalliskokouksen päätös astuu voimaan määräajan jälkeen.
Parlamentti ei voi tehdä muutoksia hallituksen budjettiesitykseen, vaan sen pitää hyväksyä tai hylätä budjetti sellaisenaan.
Parlamentin hyväksymät lait menevät presidentin vahvistettaviksi. Mikäli tämä kieltäytyy, perustuslakituomioistuin ratkaisee tuleeko laki voimaan vai ei.